DA-raadslid glo betrokke by rooftog | Netwerk24
Deur Azarrah Karrim, News24 19 September 2019 22:55
'n DA-raadslid wat glo betrokke was by 'n gewapende rooftog in Hillbrow in Johannesburg, is summier afgedank as raadslid.
Hy is Woensdag in hegtenis geneem weens gewapende roof nadat hy en nog twee verdagtes op 'n Pep Stores in Hillbrow in Johannesburg toegeslaan het.
Kapt. Musa Shihambe sê die raadslid word deur klagte van roof en die besit wat 'n ongelisensieerde vuurwapen in die gesig gestaar.
Shihambe sê terwyl polisiemanne Woensdag Pretoria- en Catherinestraat gepatrolleer het, het hulle 'n verdagte Mercedes opgemerk. Daar was drie mans in die voertuig.
"Die lede het die voertuig deursoek en twee vuurwapens, 'n onbekende bedrag geld en verskeie DA-t-hemde in die bagasiebak gekry. Die raadslid was agter die stuur."
Nie lank daarna nie, het werknemers van Pep Stores die polisiemanne genader en gesê dié mans het die winkel beroof.
"Hulle is in hegtenis geneem en deur die polisie ondervra. Hulle verskyn Vrydag in die landdroshof in Johannesburg."
John Moodey, DA-leier in Gauteng, sê dié raadslid is summier geskors en sal voor 'n dissiplinêre verhoor verskyn sodra die saak afgehandel is.
"Die DA sal enige openbare verteenwoordiger uit sy amp verwyder indien hy skuldig is aan enige kwaaddoenery, ondanks sy posisie."
Die ANC aan die Wes-Rand het ook sy skok uitgespreek.
Sanele Ngweventsha, ANC-lid, het in 'n verklaring gesê terwyl die land worstel met die hoë syfer van gewelddadige misdade, is 'n mens wat veronderstel is om 'n openbare verteenwoordiger te wees, deel van 'n ernstige misdaad.